**ОБЕДИНЕНО УЧИЛИЩЕ „СВ. ПАИСИЙ ХИЛЕНДАРСКИ”**

**С. ДОЛНО ОСЕНОВО, ОБЩ. СИМИТЛИ, ОБЛ. БЛАГОЕВГРАД, e-mail: ou\_osenovo@abv.bg**

*Приложение към Протокол №1/29.09.2020 г.*

УТВЪРДИЛ, ДИРЕКТОР:

/Лиляна Качулска/

**ПРАВИЛА ЗА ПОЛУЧАВАНЕ НА СТИПЕНДИИ ОТ УЧЕНИЦИТЕ НА ОБЕДИНЕНО УЧИЛИЩЕ ,,СВ. ПАИСИЙ ХИЛЕНДАРСКИ“, С. ДОЛНО ОСЕНОВО СЛЕД ЗАВЪРШЕНО ОСНОВНО ОБРАЗОВАНИЕ**

**/В СИЛА ОТ 29.09.2021 г./**

# РАЗДЕЛ I ОБЩИ ПОЛОЖЕНИЯ:

Чл.1. (1) Настоящите правила са разработени в съответствие с Постановление № 328 на Министерския съвет от 21.12.2017 г. за условията за получаване на стипендии от учениците след завършено основно образование и Постановление № 20 на МС от 01.02.2019 г. за изменение и допълнение на Постановление № 328 и регламентират условията и реда за отпускане на стипендии на ученици в дневна, индивидуална, комбинирана форма на обучение и при обучение чрез работа (дуална система на обучение) в ОбУ „Св. Паисий Хилендарски“, с. Долно Осеново след завършено основно образование, които са:

1. български граждани и граждани на държава-членка на Европейския съюз, или на държава – страна по Споразумението за Европейското икономическо пространство, или на Конфедерация Швейцария;
2. чужденци:

а) с разрешено постоянно пребиваване в страната;

б) получили право на дългосрочно или продължително пребиваване в страната;

в) приети въз основа на международен договор или акт на Министерския съвет;

г) търсещи или получили международна закрила в страната.

1. При условията и реда на настоящите правила се отпускат стипендии и на ученици по ал.1 с трайни увреждания, както и на ученици със специални образователни потребности, които са завършили VII клас и са продължили обучението си в класовете от първи гимназиален етап в ОбУ „Св. Паисий Хилендарски“, с. Долно Осеново.
2. Учениците нямат право на стипендия, когато:
	1. прекъснат обучението си или повтарят учебната година, с изключение на повтарящи поради болест;
	2. имат наложена санкция по предложение на педагогическия съвет – до заличаване на санкцията.

# РАЗДЕЛ II ФИНАНСИРАНЕ:

# Чл. 2. (1) Стипендиите на учениците в ОбУ „Св. Паисий Хилендарски“, с. Долно Осеново се финансират за сметка на целеви средства от бюджета на училището, определени от Министерството на образованието и науката към 1 януари на текущата година.

1. Допълнителни средства за стипендии могат да се отпускат от бюджета на Министерството на образованието и науката и от бюджета на училището при наличие на възможности за това.
2. Неусвоените към края на бюджетната година средства за стипендии преминават в преходен остатък по бюджета на училището и се използват за същата цел през следващата година.

# РАЗДЕЛ III ВИДОВЕ СТИПЕНДИИ:

Чл. 3. Училището предоставя получените средства по чл.2 за месечни и еднократни стипендии.

Чл. 4. (1) Месечните стипендии са за:

* 1. постигнати образователни резултати;
	2. подпомагане на достъпа до образование и предотвратяване на отпадането;
	3. подпомагане на ученици с трайни увреждания;
	4. ученици без един или двама родители.
1. Стипендиите по ал.1, т.1 и 2 се отпускат от началото на всяка учебна година и/или от началото на втория учебен срок и се изплащат месечно за периода на учебните месеци (от 15септември до 30 юни на съответната учебна година).
2. Стипендиите по ал.1, т.3 и 4 се отпускат от началото на месеца, следващ месеца, през който е възникнало основанието за получаването им и се изплащат и за периода на неучебните месеци (от 15 септември до 14 септември на съответната учебна година).
3. Стипендиите по ал. 1, т.1 и 2 се предоставят след класиране на учениците. За всеки вид стипендия ал.1, т.1 и 2 се извършва отделно класиране.
4. За отпускане на стипендии по ал.1, т.3 и 4 не се извършва класиране. Чл. 5. (1) Еднократните стипендии са за:
	1. преодоляване от ученика на еднократни социални обстоятелства, свързани с достъпа му до образование;
	2. постигнати високи резултати от ученика в учебната дейност или в дейности в областта на науките, технологиите, изкуствата и спорта.
5. За един и същ ученик стипендия по ал.1 може да се отпуска само веднъж в рамките на един учебен срок.
6. Средствата за еднократни стипендии не могат да надвишават 10 на сто от средствата, определени за стипендии по бюджета на училището.
7. За отпускане на стипендии по ал.1 не се извършва класиране.

Чл. 6. (1) Ученикът може да кандидатства за повече от един вид месечна стипендия, но може да получи по избор въз основа на писмено заявление само една от стипендиите.

1. Учениците с право на стипендии по чл.4, ал. 1, т.3 и 4 при класиране за стипендия за постигнати образователни резултати имат право да получат и 50 на сто от размера й.
2. Еднократна стипендия може да се отпусне и на ученик, който получава месечна стипендия.

# РАЗДЕЛ IV ОТПУСКАНЕ НА СТИПЕНДИИ:

Чл. 7 (1) До класиране за **месечна стипендия за постигнати образователни резултати се допускат ученици**, които имат среден успех – минимум отличен (5,50).

1. При отпускане на стипендия от началото на учебната година се взема предвид успехът от предходната учебна година, а при отпускане на стипендия от втория учебен срок – успехът от предходния срок.
2. Размерът на месечната стипендия за постигане на образователни резултати, както следва:

 при успех:

- 5.50-6.00- 35,00 лв;

1. Критериите за класиране на учениците за месечна стипендия за постигане на образователни резултати са:
	1. среден успех – тежест 100 %;
	2. брой на допуснатите отсъствия по неуважителни причини – намалява резултата със същия брой точки;
	3. наложена санкция от директора „Забележка“ за тютюнопушене или нарушаване на дисциплината в училище – намалява резултата с 5 точки;
	4. участие в различни училищни и извънучилищни мероприятия – допълнителен критерий за подреждане на ученици, получили еднакъв коефициент по формулата за класиране.
2. Класирането на учениците за месечна стипендия за постигане на образователни резултати се извършва по следната формула:

**К = Ку - Ко - Кс ,** където:

**Ку** = успех на ученика / най-висок успех от всички кандидати х 100

**Ко** = броя на направените отсъствия по неуважителни причини от ученика за съответния период;

**Кс** = 5, когато ученикът има наложена санкция „Забележка“ за тютюнопушене или нарушаване на дисциплината в училище

**Кс**= 0, когато ученикът няма наложена санкция

\* При получен еднакъв коефициент по формулата за класиране, учениците ще бъдат подредени чрез прилагане на допълнителния критерий - участие в различни училищни и извънучилищни мероприятия.

1. За участие в класирането за месечна стипендия за постигнати образователни резултати учениците трябва да подадат в канцеларията на училището заявление (по образец), заверено от класния ръководител в което да се посочи среден успех (от първи учебен срок или от предходната учебната година), брой на отсъствията по неуважителни причини (от първи учебен срок или от предходната учебната година), наличие или липса на наложена санкция от директора „Забележка“ за тютюнопушене или нарушаване на дисциплината в училище (действащо към момента на подаване на заявлението) и участие на ученика в училищни и извънучилищни мероприятия (през първи учебен срок или през предходната учебна година).

Чл. 8 (1) До класиране за **месечна стипендия за подпомагане на достъпа до образование и предотвратяване на отпадането** се допускат ученици със среден успех минимум много добър (4,50) и месечен доход на член от семейството за предходните 6 месеца – не по-висок от средната минимална работна заплата за съответния период.

1. При отпускане на месечна стипендия за подпомагане достъпа до образованието и предотвратяване на отпадането от началото на учебната година се взема предвид успехът от предходната учебна година, а при отпускане на стипендия от втория учебен срок – успехът от предходния срок.
2. Размерът на месечната стипендия за подпомагане достъпа до образованието и предотвратяване на отпадането е, както следва:

при успех:

 - 4.50-6.00- 25 лв.;

1. Членове на семейството на ученика са бащата, майката, непълнолетните или нетрудоспособни братя и сестри. В случаите на повторен брак или фактическо съпружеско съжителство на майката или бащата с лице, което не е родител, за член на семейството се счита новият съпруг/съпруга или лицето, с което се съжителства, както и непълнолетните му деца, ако живеят с него. Когато продължават да учат за придобиване на средно образование, но не по-късно от навършване на 20-годишна възраст, за членове на семейството се считат и пълнолетните братя и сестри, както и пълнолетните деца на новия съпруг/съпруга или на лицето, с което съжителства майката или бащата на ученика, ако живеят с него.
2. В сумата на доходите, получени от отделните членове на семейството се включват всички получени през предходните 6 месеца суми от: доходи съгласно чл.10, ал.1, т.1-4 и 6 от Закона за данъците върху доходите на физическите лица; пенсии, без добавките за чужда помощ за лица с трайно намалена работоспособност; месечни помощи и добавки по реда на Закона за семейни помощи за деца; месечни помощи по реда на Закона за социално подпомагане; обезщетения и помощи по реда на Кодекса за социално осигуряване, без еднократните помощи; присъдени издръжки и стипендии, без получаваните по силата на Постановление № 328 на МС от 21.12.2017 г. за условията и реда за получаване на стипендии от учениците след завършено основно образование.
3. Критериите за класиране на учениците за месечна стипендия за подпомагане на достъпа до образование и предотвратяване на отпадането са следните:
	1. Месечен доход на член от семейството за предходните 6 месеца – тежест 95 %.
	2. по-висок среден успех – тежест 5 %,
4. наложена санкция от директора „Забележка“ – отнема 5 точки;
5. участие в различни училищни и извънучилищни мероприятия – допълнителен критерий за подреждане на ученици, получили еднакъв коефициент по формулата за класиране.
6. Класирането на учениците за месечна стипендия за подпомагане достъпа до образованието и предотвратяване на отпадането се извършва по следната формула:

**К = Кд + Ку– Кс ,** където:

**Кд** = най-ниския месечен доход на член от семейството от всички кандидати/ месечен доход на член от семейството на ученика х 95

**Ку** = успех на ученика / най-висок успех от всички кандидати х 5

**Кс** = 5, когато ученикът има наложена санкция „Забележка“;

**Кс**= 0, когато ученикът няма наложена санкция.

\* При получен еднакъв коефициент по формулата за класиране, учениците ще бъдат подредени чрез прилагане на допълнителния критерий - участие в различни училищни и извънучилищни мероприятия.

1. За участие в класирането за месечна стипендия за подпомагане на достъпа до образование и предотвратяване на отпадането учениците трябва да подадат в канцеларията на училището следните документи:
2. Заявление – декларация (по образец), подписано и от родителя на ученика, към което да се приложи писмена информация за участие в различни училищни и извънучилищни мероприятия и наличие или липса на наложена санкция от директора

„Забележка“, заверени от класния ръководител;

1. Удостоверения за доходите на родителите, получени за предходните 6 месеца, както следва:
	* за първия учебен срок – от м. март до м. август включително
	* за втория учебен срок – от м. август до м. януари включително
	* Удостоверение за братя и/или сестри, които са ученици или нетрудоспособни;
2. Удостоверение от Дирекция „Социално подпомагане“ за получени помощи за отглеждане на дете до 18-годишна възраст за същия период;
3. Удостоверение от Бюро по труда към Агенция по заетостта за регистрирани безработни родители или Удостоверения от ТД на НАП за деклариране на данни за липса на регистриран трудов договор и липса на регистрация на самоосигуряващо се лице през предходните 6 месеца;
4. Други документи, удостоверяващи получени суми от отделните членове на семейството през предходните 6 месеца.

**Чл. 9** (1) **Месечна стипендия за подпомагане на ученици с трайни увреждания** се отпуска на ученици с установена от органите на медицинската експертиза степен на намалена работоспособност или определен вид и степен на увреждане 50 и над 50 на сто, което е в резултат на анатомично, физиологично или психическо увреждане и води до трайно намалени възможности за изпълняване на дейности по начин и в степен, възможни за здравия човек.

1. Размерът на месечната стипендия за подпомагане на ученици с трайни увреждания е 35 лева.
2. За отпускане на месечна стипендия за подпомагане на ученици с трайни увреждания ученикът трябва да подаде в канцеларията на училището следните документи:
	1. Заявление (по образец);
	2. Документ за призната от органите на медицинската експертиза степен на намалена работоспособност или увреждане.

Чл. 10 (1) **Месечна стипендия за ученици без родители** се отпуска за ученици с един или двама починали, лишени от родителски права или поставени под пълно запрещение родители.

1. Размерът на месечната стипендия за ученици без родители е 30 лева.
2. За отпускане на месечна стипендия за подпомагане на ученици без родители или само с един родител, учениците трябва да подадат в канцеларията на училището следните документи:
	1. Заявление (по образец);
	2. Ксерокопие от смъртен акт на родител/и, съдебно решение за лишаване от родителски права или документ за поставяне под пълно запрещение на родителя/ите (представя се еднократно при първоначалното отпускане на стипендията).

Чл. 11 (1) **Еднократна стипендия за преодоляване от ученика на еднократни социални обстоятелства, свързани с достъпа му до образование** може да се отпуска при наличие на внезапно възникнало социално обстоятелство, което създава предпоставки за ограничаване достъпа на ученика до образование или наличие на социални обстоятелства, възпрепятстващи успешното завършване на средно образование за ученици от X клас.

1. Размерът на стипендията по ал.1 се определя в границите от 80 до 100 лв., съобразно тежестта на обстоятелството за всеки конкретен случай.
2. За отпускане на еднократна стипендия за преодоляване от ученика на еднократни социални обстоятелства, свързани с достъпа му до образование, ученикът трябва да подаде в канцеларията на училището следните документи:
	1. Заявление (по образец);
	2. Мотивирано предложение от класния ръководител.

Чл. 11а (1) **Еднократна стипендия за преодоляване от ученика на еднократни социални обстоятелства, свързани с достъпа му до образование** може да се отпуска и целево за покриване на конкретни разходи, свързани с обучението на ученика (за закупуване на учебници и учебни помагала).

1. Размерът на стипендията по ал.1 се определя съобразно размера на конкретните разходи за всеки конкретен случай, но не повече от 100 лв.
2. Разходите, за които се отпускат стипендиите по ал. 1, се доказват с разходооправдателни и с други документи, удостоверяващи изразходването им по предназначение.
3. Когато изплатената стипендия не е използвана по предназначение или не е представен документ по ал. 3, получената сума се възстановява на училището от ученика или от неговия законен представител, ако ученикът не е пълнолетен.
4. За отпускане на стипендия по ал.1 ученикът трябва да подаде в канцеларията на училището следните документи:
5. Заявление (по образец);
6. Мотивирано предложение от класния ръководител.

Чл. 12 (1) **Еднократна стипендия за постигнати високи резултати в учебната дейност или в дейности в областта на науките, технологиите, изкуствата и спорта** може да се отпуска на ученици, класирани на призови места на национален или международен кръг на ученически олимпиади, национални състезания и национални състезания по професии, организирани от МОН.

1. Размерът на еднократната стипендия за постигнати високи резултати в учебната дейност или в дейности в областта на науките, технологиите, изкуствата и спорта се определя в границите от 20 до 160 лева, както следва:
	1. За класиране на първо място на международен кръг – до 160 лв.
	2. За класиране на второ място на международен кръг – до 140 лв.
	3. За класиране на трето място в на международен кръг – до 120 лв.
	4. За класиране на първо място на национален кръг – до 100 лв.
	5. За класиране на второ място на национален кръг – до 70 лв.
	6. За класиране на трето място на национален кръг – до 50 лв.
2. За отпускане на еднократна стипендия в учебната дейност или в дейности в областта на науките, технологиите, изкуствата и спорта ученикът трябва да подаде в канцеларията на училището следните документи:
	1. Заявление (по образец);
	2. Документ, удостоверяващ класирането (копие);
	3. Препоръка от учител – ментор. (4 ) Документите по ал.3 се подават, както следва:
* За първия учебен срок – от 01 до 15 януари;
* За втория учебен срок – от 01 до 15 юни.

(5) В случаите, когато постигнатото призово място е отборно, отпуснатата стипендия се разпределя поравно между учениците от училището, участвали в отбора.

# РАЗДЕЛ V КОМИСИЯ ЗА СТИПЕНДИИТЕ:

Чл. 13 (1) Директорът на ОбУ „Св. Паисий Хилендарски“ определя комисия за стипендиите, в чийто състав задължително се включват и педагогически специалисти, предложени от педагогическия съвет.

1. Комисията по ал.1:
2. предлага на директора:

а) разпределението на средствата по видове стипендии за всяка финансова година;

б) критериите за допускане до класиране и критериите и показателите за класиране на учениците за различните видове стипендии;

в) размера на всеки вид стипендия и периода, за който се отпуска – за учебен срок или за учебна година;

г) конкретните условия и реда за предоставяне на всеки вид стипендия в училището; д) документите за кандидатстване.

1. допуска до класиране, извършва класирането и предлага на директора учениците, на които да бъде отпусната месечна стипендия по чл.4, ал.1, т.1 и 2.
2. разглежда документите за предоставяне на еднократни стипендии и стипендии по чл.4, ал.1, т.3 и 4 и предлага на директора учениците, на които да бъде отпусната съответната стипендия.
3. Директорът на училището представя предложенията на комисията по ал.2, т.1 на ученическия съвет на училището.

Чл. 14 (1) Директорът на ОбУ „Св. Паисий Хилендарски“ със заповед утвърждава предложенията на комисията по чл. 13, ал.2, т.1 или ги връща с мотивирано становище и указания, които са задължителни за комисията.

(2) Заповедта по ал.1 се обявява на информационното табло във фоайето на първия етаж на училището и се публикува на интернет страницата на училището в 3-дневен срок от издаването й, но не по-късно от 14 дни преди крайния срок за подаване на документите за кандидатстване.

Чл.15 (1) Комисията предлага на директора учениците, които имат право да получат стипендията от съответния вид, въз основа на извършено класиране и до размера на утвърдените средства, при отчитане избора на учениците по чл. 6, ал.1.

1. Месечните стипендии се отпускат със заповед на директора на ОбУ „Св. Паисий Хилендарски“ въз основа на предложението по ал.1.
2. Заповедта по ал.2 съдържа имената на ученика, вида и размера на стипендията и периода за изплащане. Заповедта се съобщава на ученика чрез класния ръководител.
3. Учениците, на които не е отпусната месечна стипендия, се уведомяват за техния резултат от класирането чрез класния ръководител.

Чл.16 (1) Еднократните стипендии по чл. 5 се отпускат със заповед на директора на

ОбУ „Св. Паисий Хилендарски“ въз основа на мотивирано предложение на комисията по чл.13.

(2) Заповедта по ал.1 съдържа имената на ученика, вида и размера на стипендията.

Чл. 17 (1) Учениците от ОбУ „Св. Паисий Хилендарски“могат да получават стипендии, осигурени със средства от Европейските структурни фондове или от работодатели, при които учениците провеждат практическото си обучение.

1. Размерът на стипендиите по ал. 1, осигурени със средства от Европейските структурни фондове, и условията за предоставянето им се утвърждават от Комитета за наблюдение на съответната оперативна програма.
2. Учениците от ОбУ „Св. Паисий Хилендарски“ могат да получават едновременно стипендии, осигурени със средства от бюджета на училището, и стипендии по ал.1.

# РАЗДЕЛ VI ДОПЪЛНИТЕЛНИ РАЗПОРЕДБИ:

§1. (1) Училището извършва проверка на не по-малко от 10 на сто от подадените документи.

1. Когато е отпусната стипендия въз основа на заявление – декларация с невярно съдържание, ученикът се лишава от стипендията, а получените суми се възстановяват на училището от родителя или от ученика, ако е пълнолетен.
2. Класният ръководител носи дисциплинарна и финансова отговорност за декларирани от ученика и заверени от класния ръководител неверни данни относно средния успех, броя на неизвинените отсъствия, наличието или липсата на санкции, брой и вид участия на ученика в различни училищни и извънучилищни мероприятия.

§ 2. В 3-дневен срок от вземането на решение на педагогическия съвет за налагане на санкция на ученик, получаващ стипендия по чл.4, ал.1, класният ръководител е длъжен да уведоми главния счетоводител за спиране на стипендията до заличаване на наказанието.